stanford-oval/wikipedia huggingface dataset:
איסניה פטידה
תנאי גידול

התנאי הבסיסי לגידולן הוא חושך ולחות, התולעים האדומות אינן מסתדרות במצב של שמש ישירה ובתנאי יובש. משרעת הטמפרטורות בו הן חיות רחב והן סתגלניות הן לקור והן לחום. מאחר שהן חייבות חושך ולחות, הן אינן יכולות לשרוד את הקיץ בארץ שלא בתוך מכל מיוחד או קומפוסטר המתאים להן, תוך בקרה מתמדת של לחות.  זאת להבדיל מהמצב בארצות לחות וקרות יותר שם הן יכולות לחיות בתנאי הסביבה הטבעית להן וללא צורך במכל גידול ובקרה קבועה של טמפרטורה ולחות.
שימושים נפוצים

תולעים אלו פופולריות מאד בקרב חובבי מיחזור של פסולת אורגנית, עקב היותן פעילות לאורך השנה מבלי שנת חורף כתולעים אחרות. כמו כן, קצב האכילה שלהן את הפסולת האורגנית מהיר באופן יחסי ומסייע בהפיכת הפסולת לקומפוסט תולעים עשיר ובריא לקרקע. מגדלי תולעים רבים שמים את התולעים האדומות בערימת הקומפוסט כדי להשביח אותו או בתוך חבית צמחים ביתית ("חביתות"). התולעים האדומות מייצרות זבל אורגני עשיר המהווה דשן טבעי בשם "הומוס". איסוף ההומוס מן הערימה מכונה "קציר הומוס". הומוס תולעים נמכר במשתלות ובאופן פרטי לגננים ולאנשים פרטיים כדשן אורגני איכותי. ניתן למהול את ההומוס במים והתמיסה הנוצרת מכונה "תה הומוס", גם הוא בריא מאד לצמח. מכירה ומסירה של תולעים אדומות הן עיסוק פופולרי בקרב חובבי המיחזור וניתן לראות "שוק" סביב נושא זה ברשתות החברתיות.
טכניקות להפרדת ההומוס מן התולעים

מגדלי תולעים רבים מעוניינים ב"תוצרת" של התולעים, קרי ההומוס לטובת דישון הצמחים ולשם כך התפתחו מספר טכניקות להפרדת ההומוס מן התולעים. טכניקות אלה מסתייעות בתכונות של התולעים כדי לגרום לכך שהן ינועו למקום אחר ויאפשרו קציר הומוס נקי מתולעים:
חשיפה לאור יגרום לתולעים להתחפר וישאיר את החלק החשוף פנוי לקציר ההומוס.
ייבוש חלקי של הערימה יגרום לתולעים לנוע לאזור הלח.
הפסקה של הזנת הערימה בזבל אורגני והצבת זבל אורגני בערימה סמוכה יגרום להם לנוע למקום החדש.
הערות שוליים

↑  סרטון הממחיש את התהליך
↑  המרכז לתולעי מיחזור
↑  המרכז לתולעי מיחזור/ שיטות להפרדת תולעים מן ההומוס
ליזה קושי

| --- | --- |

קושי, 2020
 לידה:  31 במרץ 1996 (בת 28) יוסטון, טקסס, ארצות הברית 
 שם במה:  Lizzza 
 שם לידה:  אליזבת שיילה קושי
 מדינה:  ארצות הברית ארצות הברית
 תקופת הפעילות:  מ-2013
 מקום לימודים:  תיכון לאמאר, מיזורי  אוניברסיטת יוסטון 
 פרסים והוקרה:  פרס אמי לבידור בשעות היום לשעשועון (2020)  פרסי סטרימי (2016, 2017, 2018)  פרסי בחירת הנוער (2017, 2018)  פרסי בחירת הילדים של ניקלודיאון (2018, 2019)  פורבס 30 מתחת ל-30 (2019)  לחצן הפעלה מזהב  לחצן הפעלה מיהלום  לחצן הפעלה מכסף
 http://youtube.com/red
 פרופיל ב-IMDb
 
אליזבת שיילה קושי (באנגלית: Elizabeth Shaila Koshy; נולדה ב-31 במרץ 1996) היא שחקנית, מנחת טלוויזיה, קומיקאית ויוטיוברית אמריקאית.
ביוגרפיה

קושי נולדה וגדלה ביוסטון, טקסס. אביה הוא ממוצא הודי ואמה היא ממוצא גרמני. יש לה שתי אחיות גדולות. מגן הילדים ועד כיתה ה' הייתה בתוכנית חינוכית ותרבותית דו לשונית, שם למדה לדבר ספרדית. בשנת 2014, לאחר שסיימה את לימודיה בתיכון נרשמה קושי לאוניברסיטת יוסטון והחלה ללמוד שיווק עסקי. בשנת 2015 קושי עזבה את האוניברסיטה ועברה ללוס אנג'לס כדי להמשיך בקריירה שלה.
קריירה > מדיה חברתית

קושי החלה לפרסם סרטוני קומדיה קצרים ב-Vine בשנת 2013 תחת הכינוי "Lizzza". כשהפלטפורמה נסגרה בשנת 2017, לקושי היו 7 מיליון עוקבים. עד שנת 2016, קושי כבר התפרסמה בפלטפורמת יוטיוב בנובמבר 2016, רגע לפני בחירות 2016, ראיינה קושי את הנשיא ברק אובמה בערוץ היוטיוב שלה כדי לעודד אנשים להירשם על מנת להצביע. היא הפסיקה לפרסם סרטונים חדשים בחשבון היוטיוב הראשי שלה בתחילת שנת 2018 כשפנתה להתמקד במשחק והנחיה. היא המשיכה לפרסם סרטונים חדשים בשנת 2019.
בשנת 2017 הפכה קושי ל"אישיות היוטיוב שהגיעה ל-10 מיליון מנויים הכי מהר". נכון לשנת 2020 יש לערוץ היוטיוב הראשי שלה מעל ל-17 מיליון מנויים ויותר מ-2 מיליארד צפיות. הסרטונים בערוץ הראשי שלה בעלי ממוצע של מעל 15 מיליון צפיות. בערוץ היוטיוב השני שלה היו יותר מ-8 מיליון מנויים, ולשני הערוצים שלה של יותר מ-3 מיליארד צפיות. יש לה יותר מ-18.5 מיליון עוקבים באינסטגרם, יותר מ-22 מיליון עוקבים בטיקטוק, יותר מ-3 מיליון בפייסבוק ולמעלה מ-2.9 מיליון בטוויטר. מגזין טיים בחר בקושי לרשימת 25 האנשים המשפיעים ביותר באינטרנט בשנת 2019‏ ולרשימת טיים 100 נקסט 2019.
קריירה > משחק

בשנת 2016, קושי כיכבה בסדרת האימה המקורית של הולו, "פריקית", בתפקיד ויולט אדמס. היא חזרה על התפקיד בעונה השנייה של התוכנית בשנת 2017. כמו כן בשנת 2016, שיחקה בתפקיד אדיי ווקר בסרט הקומדיה, "ליל כל הקדושים של מדיאה", וכיכבה בתור עצמה בסדרה של יוטיוב פרימיום, Jingle Ballin'. קושי כיכבה בתפקיד הנסיכה אוברי בסרט הקומדיה "FML" משנת 2016.
קושי מככבת ומפיקה בסדרה קומית של יוטיוב פרימיום, ‏ליזה און דמנד, שעלתה לאוויר ביוני 2018. העונה השנייה עלתה לאוויר בספטמבר 2019. היא השתתפה בסרט הקומדיה של נטפליקס בתוך הקצב, שיצא באוגוסט 2020.
קריירה > תחומים אחרים

קושי הנחתה את קדם טקס פרסי גלובוס הזהב ה-74, שנצפה על ידי 2.7 מיליון צופים בשידור חי בטוויטר.
קושי שימשה כמפיקה ומפתחת תוכן עבור MTV.
קושי הייתה "הכוכבת הדיגיטלית" הראשונה שהתראיינה לסדרת האינטרנט "73 שאלות" של מגזין ווג. קושי ערכה ראיונות של הסלבריטאים שהשתתפו בנשף המט גאלה בשנים 2018–2019 מטעם ווג. היא הנחתה את החידוש של שעשועון של ניקלודיאון, "Double Dare" מיוני 2018 עד דצמבר 2019.
חיים אישיים

קושי יצאה עם כוכב היוטיוב, דייוויד דובריק, מסוף שנת 2015 ועד סוף שנת 2017.
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 2016 | FML | הנסיכה אוברי |  |
| 2016 | ליל כל הקדושים של מדיאה | אדיי |  |
| 2016 | Jingle Ballin' | ליזה |  |
| 2017 | אגדה עם כנפיים | ינשוף |  |
| 2020 | בתוך הקצב | יסמין הייל |  |
| 2021 | הפוני הקטן שלי: דור חדש | זיפ סטורם | דיבוב |
| 2023 | רובוטריקים: עליית החיות | ארקי | דיבוב |
| 2023 | טיפוס של חתולים | בת' |  |
| 2023 | רובי נגד הזרם | מרגו | דיבוב |
| 2023 | גוד בורגר 2 (אנ') | וילמה |  |
| 2024 | משחק על אמת (אנ') | אשלי |  |
| 2025 | האקדח מת מצחוק ½4: חוק הקשיחות (אנ') |  |  |
| 2025 | Summer of 69 |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2016 | עושה סצנה עם ג'יימס פרנקו | עצמה | עונה 3 |
| 2016–2017 | מפחיד כזה (אנ') | ויולט אדמס | תפקיד ראשי (2 עונות): 20 פרקים |
| 2017 | לברוח מהלילה (אנ') | החוקרת | 6 פרקים |
| 2017 | Total Request Live | עצמה | מנחה |
| 2018–הווה | ליזה און דמנד (אנ') | ליזה הרצלר | תפקיד ראשי; גם יוצרת ומפיקה בפועל |
| 2018–2019 | Double Dare | מנחה | גם מפיקה בפועל |
| 2019 | לספר את האמת (אנ') | עצמה | מתמודד (פרק אחד) |
| 2019 | מכת סוכר | עצמה | שופטת אורח (פרק אחד) |
| 2020 | כל זה (אנ') | עצמה | עונה 11, אורחת |
| 2020 | Nickelodeon's Unfiltered (אנ') | עצמה | פרק אחד |
| 2020 | Floored | מנחה | תחרות ריקוד |
| 2022 - הווה | Hamster & Gretel | ורוניקה היל | דיבוב; 30 פרקים |
| 2022 | הרוח ומולי מגי | ג'ינקס | דיבוב; פרק: "The Jig is Up/Molly vs. The Ghost World" |
פילמוגרפיה > וידאו קליפים

| שנה | שם | אמן | הערות |
| --- | --- | --- | --- |
| 2019 | "Woke Up Late" | דרקס פרוג'קט |  |
| 2020 | "Relationship" | אנתוני ראמוס |  |
המנון גרמניה המזרחית

| --- | --- |
 מדינה:  הרפובליקה הדמוקרטית הגרמנית (גרמניה המזרחית)
 שפה:  גרמנית
 מילים:  יוהנס בכר
 לחן:  הנס אייזלר
 תאריך מעמד רשמי:  1949
 
המנון גרמניה המזרחית היה השיר "מחורבות קמת" (גרמנית Auferstanden aus Ruinen). מנגינתו חוברה על ידי הנס אייזלר ומילותיו נכתבו על ידי יוהנס בכר.
היסטוריה

השיר, שנכתב בשנת 1949, משקף את השלבים הראשונים של ההפרדה בין גרמניה המזרחית לבין גרמניה המערבית, שעה שרוב הגרמנים ראו התקדמות לעבר איחוד המדינות כדבר ראוי וטבעי. לכן מילות ההמנון משלבות כמה קישורים למושג "מאוחדת" (Einig) ונעשה בהן שימוש במונח "ארץ האבות" (Vaterland) כמונח שמתייחס לכל גרמניה. אולם רעיונות אלו עתידים היו להפוך ללא מקובלים ככל שהמלחמה הקרה תתגבר.
בשנת 1973 התקבלו גרמניה המזרחית וגרמניה המערבית כחברות באו"ם בעקבות משא ומתן בין שתי המדינות שהוביל להכרה הדדית מסוימת ביניהן. המונח "גרמניה" הוסר מחוקת גרמניה המזרחית, ומאותה עת רק מנגינת ההמנון הושמעה בעוד שהמילים לא הושרו.
לאחר איחוד גרמניה השיר נזנח כהמנון הלאומי, וגרמניה העדיפה לאמץ את ההמנון המערב-גרמני "שיר הגרמנים". הצעתו של ראש ממשלת גרמניה המזרחית לותר דה מזייר, כי חלק מהמילים של ההמנון יוספו להמנון גרמניה המאוחדת, נבחנה, ולמרבה התמיהה התברר כי הן משתלבות היטב בלחנו של המנון גרמניה המערבית. בכל אופן, ההצעה נדחתה על ידי קנצלר גרמניה המערבית הלמוט קוהל, והמנונה של גרמניה המערבית אומץ ככתבו וכלשונו כהמנון המדינה המאוחדת. ההמנון הושמע בפעם האחרונה ב-2 באוקטובר 1990 בסוף יום השידורים של רדיו ברלין הבינלאומי.
מילים

| --- | --- |
 מחורבות קמת ואלי עתיד פנייך, נשרתך נאמנה, גרמניה, מולדת אחת. צוקת קְדוּמִים שׂוּמָה כי נדבירה, ונדבירה יחדיו, הלא עלינו להצליח כך שהשמש, קורנת מתמיד, על גרמניה תזרח, על גרמניה תזרח. שלום ואושר לוּ תנחל גרמניה, ארץ אבותינו. תבל כולה לשלום מייחלת, שלחו ידכם אל העמים. עת באחווה נתאחדה נמגר את אויב העם! אור השלום לוּ יזרח, למען שאף אם לא תתאבל על בנה, תתאבל על בנה. נחרושה, נבננה למדו ועבדו יותר מתמיד, ומתוך ביטחון בכוחו, יקום גזע חופשי. נוער גרמני, מיטב ייחולי עמנו בכם נקבצו, היו לגרמניה חיים חדשים, והשמש, קורנת מתמיד, על גרמניה תזרח, על גרמניה תזרח.:   Auferstanden aus Ruinen Und der Zukunft zugewandt, Lass uns dir zum Guten dienen, Deutschland, einig Vaterland. Alte Not gilt es zu zwingen, Und wir zwingen sie vereint, Denn es muss uns doch gelingen, Dass die Sonne schön wie nie Über Deutschland scheint, Über Deutschland scheint. Glück und Frieden sei beschieden Deutschland, unserm Vaterland. Alle Welt sehnt sich nach Frieden, Reicht den Völkern eure Hand. Wenn wir brüderlich uns einen, Schlagen wir des Volkes Feind! Lasst das Licht des Friedens scheinen, Dass nie eine Mutter mehr Ihren Sohn beweint, Ihren Sohn beweint. Lasst uns pflügen, lasst uns bauen, Lernt und schafft wie nie zuvor, Und der eignen Kraft vertrauend, Steigt ein frei Geschlecht empor. Deutsche Jugend, bestes Streben, Unsres Volks in dir vereint, Wirst du Deutschlands neues Leben, Und die Sonne schön wie nie Über Deutschland scheint, Über Deutschland scheint.
ראו גם

דגל גרמניה המזרחית
סמל גרמניה המזרחית
קני קלארק

| --- | --- |

 לידה:  9 בינואר 1914 פיטסבורג, ארצות הברית 
 פטירה:  26 בינואר 1985 (בגיל 71) מונטריי, צרפת 
 מקום קבורה:  קרמטוריון-קולומבריום דו פר-לאשז 
 מוקד פעילות:  ארצות הברית 
 תקופת הפעילות:  מ-1931 
 סוגה:  ג'אז, בי בופ
 כלי נגינה:  מערכת תופים 
 חברת תקליטים:  בלו נוט 
 פרסים והוקרה:  אמני הג'אז של NEA 
 פרופיל ב-IMDb
 
קנת' קלארק ספירמן (באנגלית: Kenneth Clarke Spearman;‏ 9 בינואר 1914 – 26 בינואר 1985), מאוחר יותר נודע כליאקת עלי סלאם, היה מתופף ומוביל הרכב אמריקאי. לקלארק היה תפקיד מרכזי בהתפתחות הבי בופ (יחד עם מקס רואץ') בנגינתו בג'אם סשנז במועדונים בהם התגבש הסגנון. בשנות הארבעים המוקדמות היה קלארק מתופף הבית של מינטונז פליי האוס, שם ניגן יחד עם צ'ארלי פארקר, דיזי גילספי, ות'לוניוס מונק. יש הזוקפים לזכותו את העברת הקצב מתוף הבס ותוף הסנר למצילת הרייד (נהוג לציין שקלארק המציא את הטכניקה ורואץ' פיתח אותה והפך אותה לפופולרית ושכיחה). בזכות זה זכה בכינוי "קלוק" (Klook). קני קלארק היה חבר בהרכב המקורי של רביעיית הג'אז המודרני, עד שהוחלף על ידי קוני קיי ב-1955.
שחרותו

קלארק, מתופף ונגן קסילופון ג'אז אמריקאי, נולד בפיטסבורג למשפחה של מוזיקאים. בילדותו למד לנגן ברמה בסיסית על מספר רב של כלים דוגמת ויברפון וטרומבון. כמו כן למד תאוריה מוזיקלית וקומפוזיציה כבר מגיל צעיר.
עוד בימי בית הספר התיכון ניגן קלארק עם מוזיקאים גדולים כגון רוי אלדרידג' וצ'ארלי כריסטיאן, שבהמשך השפיעו עליו מאוד והיו למקור השראה עבור מבשרי הבי בופ. קלארק היה מתופף מבוקש כבר אז והשתתף בסיבובי הופעות רבים, כולל נסיעות רבות לניו יורק.
בשנת 1935 בילה קלארק את רוב זמנו בניו יורק, שם החל לפתח את סגנונו הייחודי, ופיתח את הקונספציות הקצביות שלבסוף הגדירו את תרומתו הגדולה לג'אז.
הבי בופ

בזמן שניגן עם מוזיקאים כמו אלדרידג' החל קלארק להעביר את הקצב מהסנר והבס למצילת הרייד. אז החל להשתמש בשמיניות סווינג, הוא השתמש במקצב "דינג דינג דה דינג" שמיוחס פעמים רבות לו. המקצב הזה הוא כיום המקצב הנפוץ ביותר בג'אז, והוא עומד בבסיס תיפוף הג'אז.
כיוון שאלדרידג' דחף אותו להמשיך ולהתנסות בסגנון, קלארק כתב לעצמו רשימה של תרגילים שישפרו את יכולותיו לשמור על הקצב ברייד, גם בעת שהוא משתמש בטכניקות של שאר המתופפים בתקופה (דוגמת הפלת הפצצות). תרגיל אחד שהתאמן עליו רבות, היה שימוש ב"רים שוט" ומיד לאחריו בס מודגש. מטכניקה זו קיבל את כינויו "קלוק מופ" שקוצר לאחר מכן ל"קלוק".
רביעיית הג'אז המודרני וסוף הקריירה

לאחר שהלהקה הקבועה ממינטונז החלה להתפרק, והנגנים עברו לפרויקטים אחרים, החל קלארק לעבוד עם הפסנתרן הצעיר ג'ון לואיס ונגן הויברפון מילט ג'קסון; יחד עם הבסיסט פרסי הית' הם הקימו את רביעיית הג'אז המודרני, הרכב ג'אז חשוב בהתפתחות הבופ והג'אז המודרני בכלל. ההרכב יצר סגנונות ייחודיים רבים, כגון הזרם השלישי.
קלארק עזב את הרביעייה ב-1955 כשהחל לתכנן את המעבר שלו לצרפת. לבסוף עבר לפריז ב-1956, שם המשיך להופיע ולהקליט. הוא ערך סיבובי הופעות באירופה ולעיתים גם בארצות הברית. בהמשך הקריירה הוא ניגן עם מוזיקאים שונים וגדולים, הקים מספר הרכבים והמשיך להיות מתופף ג'אז חשוב.
קלארק נפטר ב-1985 בפריז, שם נחשב לגיבור.
אורי גוטליב

| --- | --- |

גוטליב, 2016
 לידה:  11 במרץ 1969 (בן 56)
 סוגה מועדפת:  קומדיה 
 מדינה:  ישראל ישראל
 תקופת הפעילות:  מ-1987
 עיסוק:  קומיקאי, שחקן ומנחה טלוויזיה
 מקום לימודים:  תיכון חדש 
 פרסים והוקרה:  2 פרסי האקדמיה לטלוויזיה לשחקן קומי
 פרופיל ב-IMDb
 
אוּרי גוֹטליבּ (נולד ב-11 במרץ 1969) הוא מסעדן, קומיקאי, שחקן, שדרן רדיו, ומנחה טלוויזיה ישראלי. זוכה 2 פרסי האקדמיה לטלוויזיה עבור שחקן קומי בסדרה "שוטטות" לשנת 2003 ובסדרה "אחד העם 1" לשנת 2004.
חיים אישיים

בשנת 2017 נטען במאמר ב"ידיעות אחרונות" כי גוטליב ביקר בכת מייסודה של חוה גואז.
נכון ל-2017 גוטליב שותף בשתי מסעדות בתל אביב.[דרוש מקור]
גוטליב רווק בזוגיות, ומתגורר בפרדס חנה.
הערות שוליים

↑  קרן בר לב, ‏"הקריירה שלי התחילה בצופים", באתר ‏מאקו‏, 12 באוגוסט 2013
↑  את המנגינה הזאת אפשר להפסיק, באתר חדשות, ‏20 באוגוסט 1992
↑  קמפיין חדש ומרים: "עפים ביחד על בדיקה של HIV", באתר וואלה, 30 בנובמבר 2015
↑  פינת הייעוץ של א' - א': "למה אורי עזב? מה הוא מג'נון?!", באתר 103fm
↑  גלית עדות, ‏אורי גוטליב החליט לעשות ברייק מהכל ולקח צעד אחורה, באתר מעריב אונליין, 8 באוקטובר 2017
↑  גבי בר-חיים, תחקיר: הכת הסודית של המפורסמים נחשפת, באתר ynet, 25 בינואר 2017
| 0 | 1 | 2 |
| --- | --- | --- |
| הקודם: אין | פרס האקדמיה לטלוויזיה - שחקן בסדרה קומית 2003 - אורי גוטליב ("שוטטות") 2004 - אורי גוטליב ("אחד העם 1") | הבא: 2005 - מוני מושונוב ("קצרים") |
| --- | --- |
בקרת זהויות :  NLI: 987007375464405171  LCCN: no2018136855  VIAF: 12151431536556300817   WorldCat (עם VIAF): 12151431536556300817
ריממבר מאנדיי

| --- | --- |
 מקום הקמה:  פארנבורו 
 תקופת הפעילות:  מ-2013 
 סוגה:  קאנטרי, קאנטרי פופ 
 www.remembermonday.co.uk
 חברים
 הולי האל לאורן בירנה שארלוטה סטיל 
 
ריממבר מאנדיי (באנגלית: Remember Monday) היא להקת בנות קאנטרי פופ בריטית, שצפויה לייצג את הממלכה המאוחדת באירוויזיון 2025 עם השיר "What the Hell Just Happened?".
קריירה

הלהקה הוקמה ב-2013, תחת השם יוסטון (Houston).‏ ב-2018, שינו את שם הלהקה לשמה הנוכחי.
ב-2019, הלהקה הופיעה בעונה השמינית של The Voice UK. הן הגיעו עד לשלב הסופר-באטל, תחת המנטורית ג'ניפר הדסון.
ב-3 בפברואר 2023, הלהקה הוציאה את המיני-אלבום הראשון שלה, Hysterical Women.
ב-25 באוקטובר 2024, הלהקה הוציאה את המיני-אלבום השני שלה, Crazy Anyway.
ב-7 בפברואר 2025, נאט או'לארי וויקי הוקסוורת' מ-BBC Radio 1 הודיעו בתוכנית הבוקר שלהם כי הלהקה תייצג את הממלכה המאוחדת באירוויזיון 2025, אם כי ההודעה רשמית לכך הייתה רק חודש מאוחר יותר, ב-7 במרץ. לאחר שהממלכה המאוחדת היא חלק מהמדינות העולות אוטומאטית לגמר, הלהקה צפויה להשתתף בגמר האירוויזיון, שיתקיים ב-17 במאי, עם השיר "What the Hell Just Happened?".
הערות שוליים

↑  "Country trio Remember Monday to represent UK at Eurovision 2025". BBC News (באנגלית בריטית). ארכיון מ-2025-03-10. נבדק ב-2025-03-14.
↑  Editor (2018-10-23). "Remember Monday launch new single 'Drive' at CountryLine event". maverick-country.com (באנגלית בריטית). נבדק ב-2025-03-14. {{cite web}}: |last= has generic name (עזרה)
↑  "Eurovision 2025's UK entrant 'revealed'". The Independent (באנגלית). 2025-02-08. נבדק ב-2025-02-08.
↑  Randall, Lila (2025-02-08). "BBC presenters appear to accidentally reveal UK's Eurovision entrant". The Telegraph (באנגלית בריטית). ISSN 0307-1235. נבדק ב-2025-02-09.
↑  "Eurovision's 2025 UK entry is FINALLY confirmed live on BBC Radio – and you might recognise them". Digital Spy (באנגלית בריטית). 2025-03-07. נבדק ב-2025-03-07.
| --- | --- |
בקרת זהויות :  MusicBrainz: 15c8a1a5-f777-47ae-95b0-0d07a1044321
מיכל קוויאטקובסקי

| --- | --- |
2015
2015
 לידה:  2 ביוני 1990 (בן 34) דז'ווני, פולין
 כינוי:  קוויאטק
 גובה:  176 ס"מ 
 משקל:  65 ק"ג 
 תחום:  כביש
 התמחות:  רב-גוני
 קבוצה נוכחית:  קבוצת אינאוס
 קבוצות עבר:  קאחה רורל, רדיושק, אטיקס-קוויק סטפ
 הישגי שיא:   אלוף העולם (2014)    אלוף העולם נגד השעון קבוצתי (2013)   קטע בטור דה פראנס (2023)   אליפות פולין (2013)   סטראדה ביאנקה (2014, 2017)   מרוץ אמסטל גולד (2015, 2022)   E3 הארלבקה (2016)   מילאנו – סן רמו (2017)   קלאסיקה סן סבסטיאן (2017)   טירנו–אדריאטיקו (2018)
 
קוויאטקובסקי (במרכז) מנצח במאוץ במילאנו – סן רמו 2017 את סאגאן (משמאל) ואת אלאפיליפ (מימין)
מיכל קוויאטקובסקי (בפולנית: Michał Kwiatkowski, נולד ב-2 ביוני 1990) הוא רוכב אופניים פולני. נכון לעונת 2025 רוכב קוויאטקובסקי בקבוצת אינאוס הבריטית, ונחשב לרוכב רב-גוני, הניחן ביכולות טיפוס ומיאוץ. קוויאטקובסקי ניצח באליפות העולם באופני כביש לשנת 2014, ובכך זכה ללבוש את חולצת הקשת בענן בשנת 2015. בנוסף, הוא היה חבר בקבוצת אומגה פרמה-קוויק סטפ בעת שזכתה באליפות העולם במרוץ הקבוצתי נגד השעון בשנת 2013.
קריירה > תחילת הקריירה

בראשית הקריירה שלו זכה קוויאטקובסקי פעמיים באליפות אירופה באופני כביש עד גיל 19. ב-2007 ניצח במרוץ נגד השעון, וב-2008 שיחזר את ההישג. שנה לאחר מכן הפך קוויאטקובסקי לאלוף פולין מתחת לגיל 23. בשנת 2010 הפך למקצוען עם הצטרפותו לקבוצת קאחה רורל, וב-2011 עבר לקבוצת רדיושק.
קריירה > אומגה פרמה-קוויק סטפ

קוויאטקובסקי עבר לקבוצת אומגה פרמה-קוויק סטפ בעונת 2012, והשיג תוצאות טובות עם ניצחון בפרולוג של דרידאחסה פון ווסט-פלאנדרן, מקום שני בדירוג הכללי בטור של פולין, ומקום שמיני בדירוג הכללי באנקו טור.
את עונת 2013 פתח קוויאטקובסקי בצורה טובה, כשסיים שני במרוץ וולטה או אלגארבה. בטירנו–אדריאטיקו סיים קוויאטקובסקי במקום הרביעי, וזכה בדירוג הרוכב הצעיר. הוא המשיך בהישגיו גם בקלאסיקות האביב, וסיים במקום הרביעי במרוץ אמסטל גולד, וחמישי בלה פלש ואלון. ביוני של אותה שנה ניצח קוויאטקובסקי באליפות פולין לבוגרים.
כושרו הטוב הביא לבחירתו לסגל אומגה פרמה לטור דה פראנס, וגם בו הציג יכולת טובה. הוא לבש את חולצת הרוכב הצעיר בשבוע הראשון, ואף סיים במקום השלישי בשני שלבים, ומקום רביעי פעמיים. את המירוץ סיים במקום ה-11 דירוג הכללי בהופעתו הראשונה בטור דה פראנס.
ב-2014 ניצח קוויאטקובסקי בקלאסיקה האיטלקית סטראדה ביאנקה. בעשרים הקילומטרים האחרונים למרוץ, רכב קוויאטקובסקי עם פטר סאגאן, אך לבסוף הצליח לפתוח ממנו פער מספיק בעלייה לסיינה. קוויאטקובסקי ניצח גם בוולטה או אלגארבה. הוא סיים במקום השלישי בלייז'–בסטון–לייז' ובלה פלש ואלון, ובמקום החמישי במרוץ אמסטל גולד. בטור של בריטניה סיים קוויאטקובסקי במקום השני בדירוג הכללי, ובמקום הראשון בדירוג הנקודות.
בספטמבר 2014 הפך קוויאטקובסקי לפולני הראשון שמנצח באליפות העולם באופני כביש. כשבעה קילומטרים לקו הסיום תקף קוויאטקובסקי לבדו, הצליח להישאר לפני קבוצת הרדיפה וזכה בחולצת הקשת בענן.
קריירה > קבוצת סקיי (בהמשך – קבוצת אינאוס)

בעונת 2016 עבר לקבוצת סקיי. הוא ניצח במרוץ הקלאסי E3 הארלבקה בבלגיה, לאחר שברח יחד עם פטר סאגאן כ-30 ק"מ לסיום והצליח לגבור על סאגאן במאוץ לקו הסיום.
בשנת 2017 היה קוויאטקובסקי אחד הרוכבים הבולטים ביותר במרוצים הקלאסיים; הוא ניצח במרוץ היוקרתי סטראדה ביאנקה ואחרי שבועיים ניצח במילאנו – סן רמו כשהקדים במאוץ מרתק אל קו הסיום את פטר סאגאן ואת ז'וליאן אלאפיליפ. היה זה ניצחונו הראשון במרוץ המשתייך לחמשת המונומנטים. בהמשך עונת מרוצי האביב סיים במקום השני באמסטל גולד, לאחר שנכנע לפיליפ ז'ילבר במאוץ של שניים, ובמקום השלישי בלייז'–בסטון–לייז'. בטור דה פראנס היה אחד הפועלים החשובים ביותר בקבוצת אינאוס וסייע לכריסטופר פרום לנצח במרוץ. כשבוע לאחר סיום המרוץ בצרפת ניצח בקלאסיקה סן סבסטיאן כשהקדים במאוץ את ארבעה חבריו לבריחה המנצחת.
בתחילת 2018 ניצח בוולטה או אלגארבה בפורטוגל ובאמצע מרץ ניצח במרוץ הקטעים טירנו–אדריאטיקו, ובאוגוסט את הטור של פולין. בתחילת 2019 שינתה הקבוצה את שמה ל"אינאוס", בעקבות החלפת הספונסר הראשי שלה.
סתיו למקין

סתיו למקין (נולד ב-2 באפריל 2003) הוא כדורגלן ישראלי המשחק בעמדת הבלם במכבי תל אביב מליגת העל בהשאלה משחטאר דונצק ובנבחרת ישראל.
קריירת מועדונים

החל לשחק כדורגל במחלקת הנוער של מכבי תל אביב. בשנת 2018 עבר למחלקת הנוער של הפועל תל אביב.
ב-2 באפריל 2022 ערך את הופעת הבכורה שלו בקבוצה הבוגרת של הפועל תל אביב, בניצחון 1–0 על בני סכנין במסגרת ליגת העל לעונת 2021/2022.
ב-31 ביולי 2023 חתם למקין ל-5 שנים בשחטאר דונצק המשחקת בליגת העל האוקראינית. במהלך העונה שותף רק בארבעה משחקים ובמרבית העונה לא נכלל בסגל הקבוצה.
בספטמבר 2024 הושאל לעונה אחת במכבי תל אביב המשחקת בליגת העל.
קריירת נבחרות

למקין רשם דקות משחק כמעט בכל נבחרות הנערים והנוער של ישראל (למעט בנבחרת נוער ב' עד גיל 18 בה לא שיחק).
בשנים 2021–2022 נכלל למקין בסגל נבחרת ישראל עד גיל 19, והיה שותף להעפלתה של נבחרת הנוער לטורניר הסופי של אליפות אירופה בשנת 2022 בפעם השנייה בתולדותיה. הוא נכלל בסגל הנבחרת לטורניר הסופי, בו שיחק בכל משחקי הנבחרת, כולל בהפסד 1–3 לאנגליה בגמר יורו הנוער. הוא נבחר על ידי אופ"א ל-11 המצטיינים של האליפות (ביחד עם עמיתיו לנבחרת הישראלית, אוסקר גלוך ואיליי מדמון).
למקין לקח חלק משמעותי גם בנבחרת ישראל עד גיל 20 למונדיאליטו שנערך לבסוף בארגנטינה ב-2023, ועמה זכה במקום השלישי, כשבמשחקה על מדליית הארד, הנבחרת הישראלית גברה 1–3 על דרום קוריאה.
למקין כיום הוא חלק מסגל הנבחרת הצעירה עד גיל 21, כשאת משחק הבכורה שלו עמה עשה ב-2 ביוני 2022. הוא אף סייע לה בהעפלתה ההיסטורית לחצי גמר יורו הצעירות ב-2023, בו הנבחרת אמנם נחלה הפסד 0–3 לאנגליה, אך מצד שני הרוויחה לישראל בזכות הישגיה בטורניר זה גם בכרטיס השתתפות (כנבחרת האולימפית עד גיל 23) באולימפיאדת פריז 2024.
ב-9 בספטמבר 2023 ערך את הופעת הבכורה שלו בנבחרת ישראל הבוגרת, כששולב כמחליף במחצית השנייה במשחק החוץ שהסתיים בתיקו 1–1 מול רומניה, במסגרת מוקדמות יורו 2024. ב-12 בספטמבר פתח לראשונה בהרכב במשחק מול בלארוס, שהסתיים בניצחון 0–1.
נכלל בסגל הנבחרת האולימפית של ישראל לטורניר הכדורגל באולימפיאדת פריז (2024).
חיים אישיים

למקין גדל בתל אביב-יפו, לאביו שחר למקין, עורך דין במקצועו המסייע ללמקין בניהול הקריירה, ולאמו יאנה למקין, מעצבת ומתנדבת-חברתית ממוצא אוקראיני-סובייטי, שמאז הפלישה הרוסית לאוקראינה השתתפה במשלחת שסיפקה מוצרי יסוד לתושבי המדינה המותקפת, כשבנוסף היא גם עוזרת במד"א ובעמותה לילדים חולי סרטן. סבתא רבתא שלו עדיין מתגוררת באוקראינה, וכך גם דודיה של אמו ובת דודתה וילדיה.
למקין הוא גם בעל דרכון ספרדי.
אריה דודאי

| --- | --- |

דודאי (מימין) לצד האדריכלים מנחם כהן (משמאל) ויצחק פרלשטיין (במרכז), מתכננים את העיר אשדוד, 1957
 לידה:  1911 האימפריה הרוסית אוקראינה, האימפריה הרוסית 
 פטירה:  1982 (בגיל 71 בערך) 
 לאום:  ישראל ישראל
 תחום יצירה:  אדריכלות, תכנון ערים ואזורים
 
אריה דודאי (1911 – 1982) היה אדריכל ומתכנן ערים ישראלי יליד אוקראינה, אז האימפריה הרוסית. כיהן כיושב ראש "האיגוד לתכנון סביבתי בישראל" השני, בין 1967 ל-1969.
ראשית חייו

דודאי נולד ב-1911 באוקראינה שבאימפריה הרוסית בשם אריה (ליולה) דודקין, ועלה עם הוריו לארץ ישראל תחת שלטון המנדט הבריטי. לאחר שסיים את לימודיו בתיכון בתל אביב, נסע ללמוד אדריכלות בבלגיה.